Un studiu amplu trage concluzia că nu din laborator a provenit COVID-19, ci chiar din piața din Wuhan
Oamenii de știință cred că au descoperit adevărata origine a pandemiei de COVID-19 și resping teoria populară conform căreia virusul SARS-CoV-2, care produce boala, a fost scăpat dintr-un laborator. Un studiu internațional major publicat joi insistă asupra faptului că virusul și-a început activitatea într-o piață din Wuhan, China, mai degrabă decât în cadrul unui experiment științific. Cercetătorii au testat mostre genetice de animale care au fost vândute pe tarabele din piața din Wuhan în 2019 și au găsit urme ale virusului care provoacă maladia COVID la unele specii, scrie New Scientist.